Document ID: /roh_data/filtered/fineweb-2-filterrobots_roh.jsonl.gz/73003

Il duo svizzer es d’üna malignità aspra, mo imparzial, virtuos, mo realistic. In lur program nouv ans mainan las duos damas immez i‘l deliri: Cun tempo orrent furieschan ellas süll’autostrada da las emoziuns, spondan vin asch our dad uders vegls, squittan visiuns in avainas degeneradas da la surabundanza, füman erbinas dutschas e scumpartan trips magnifics. Ün sigl stuorn da las otezzas illas chavorgias profuondas da l’esser duonna, ün svoul sulvadi e fantastic a las insainas da l’esser uman. Cuort e bön: Üna revelaziun in pled e musica.